LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2007 M. SPALIO 8 D. ĮSAKYMO Nr. 3D-446 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PROFESINIO MOKYMO IR INFORMAVIMO VEIKLA“ Pagal VEIKLOS SRITį „ASMENŲ, SUSIJUSIŲ SU ŽEMĖS IR MIŠKŲ ŪKIO VEIKLA, MOKYMAS IR INFORMAVIMAS“ ĮGYVENDINIMO TAISYKLIŲ PATVIRTINIMO“ PAKEITIMO

2014 m. birželio 2 d. Nr. 3D-322

Vilnius

P a k e i č i u Lietuvos kaimo plėtros 2007–2013 metų programos priemonės „Profesinio mokymo ir informavimo veikla“ pagal veiklos sritį „Asmenų, susijusių su žemės ir miškų ūkio veikla, mokymas ir informavimas“ įgyvendinimo taisykles, patvirtintas Lietuvos Respublikos žemės ūkio ministro 2007 m. spalio 8 d. įsakymu Nr. 3D-446 „Dėl Lietuvos kaimo plėtros 2007–2013 metų programos priemonės „Profesinio mokymo ir informavimo veikla“ pagal veiklos sritį „Asmenų, susijusių su žemės ir miškų ūkio veikla, mokymas ir informavimas“ įgyvendinimo taisyklių patvirtinimo“:

1. Pakeičiu 22.8 papunktį ir jį išdėstau taip:

„22.8. pareiškėjas įsipareigoja ne vėliau kaip kiekvieno mėnesio 20 d. Žemdirbių mokymo ir konsultavimo informacijos sistemoje (toliau – ŽMIKIS) paskelbti kito mėnesio organizuojamų mokymo kursų grafiką (nurodyti įstaigos pavadinimą, įmonės kodą, projekto numerį, mokymo kursų pavadinimą, organizatorių, vykdymo vietą, datą, vykdymo trukmę, mokymo kursų dalyvių skaičių, lektorius, asmenų, kurie atsakingi už mokymo kursų organizavimą, vardus ir pavardes). Apie mokymo kursų grafiko pasikeitimus privaloma paskelbti ŽMIKIS ne vėliau, kaip prieš 5 darbo dienas iki renginio. Šio punkto nuostatos taikomos ir anksčiau pasirašytoms sutartims;“

2. Pakeičiu 22.9 papunktį ir jį išdėstau taip:

„22.9. pareiškėjas įsipareigoja į ŽMIKIS suvesti duomenis, t. y. nurodyti informaciją apie vykdomą projektą, mokymo kursus, lektorius, mokymo kursų dalyvius: dalyvio vardą, pavardę, asmens kodą, žemės ūkio valdos atpažinties kodą, gyvenamąją vietą, telefoną, el. paštą ir kitus duomenis. Ūkio darbuotojas į mokymo kursus užregistruojamas pateikus darbo pas ūkininką įrodymo dokumentą (pvz. darbo sutartis, žemės ūkio ir miškininkystės paslaugų kvitas ir kt.).“

3. Pakeičiu 59 punktą ir jį išdėstau taip:

„59. Paramos paraiškos forma pateikiama šių Taisyklių 2 priede ir skelbiama Ministerijos ir Agentūros interneto svetainėse (Agentūros – www.nma.lt, Ministerijos – www.zum.lt).“

4. Pakeičiu 70.1 papunktį ir jį išdėstau taip:

„70.1. mokymo kursus baigusių dalyvių sąrašai (Taisyklių 3 priedas);“

5. Pripažįstu netekusiu galios 70.4 papunktį.

6. Pakeičiu 72 punktą ir jį išdėstau taip:

„72. Mokėjimo prašymus kartu su reikalaujamais priedais ir kitus papildomus dokumentus iš paramos gavėjų priima ir registruoja Agentūra Programos administravimo taisyklėse nurodytais adresais.“

7. Pakeičiu 3 priedą ir jį išdėstau nauja redakcija (pridedama).

8. Pripažįstu netekusiu galios 4 priedą.

Žemės ūkio ministras	Vigilijus Jukna

Lietuvos kaimo plėtros 2007–2013 metų

programos priemonės „Profesinio mokymo

ir informavimo veikla“ pagal veiklos sritį

„Asmenų, susijusių su žemės ir miškų ūkio veikla,

mokymas ir informavimas“ įgyvendinimo taisyklių

3 priedas

(Lietuvos Respublikos žemės ūkio ministro

2014 m. birželio 2 d. įsakymo Nr. 3D-322 redakcija)

(Pavyzdinė sąrašo forma)

................................................................................................................................

(mokymo institucijos pavadinimas)

MOKYMO KURSUS BAIGUSIŲ DALYVIŲ SĄRAŠAS

..............................

(data)

........................................................................................................................................................................................................................................................................................

(projekto pavadinimas/mokymo programos pavadinimas/mokymo kursų trukmė val./vietovė (savivaldybė, seniūnija)

Eil. Nr.	Vardas, pavardė	Gyvenamoji vieta / tel. Nr.	Žemės ūkio valdos atpažinties kodas (nurodant ūkio, kuriame dirba, valdos atpažinties kodą)	Asmens kodas	Išrašyto kvalifikacijos pažymėjimo serija ir Nr.	Sutinku, kad duomenys apie man išrašytą kvalifikacijos pažymėjimą būtų teikiami trečiajam asmeniui (taip / ne)	Parašas

____________________________	_______________	_____________________

(atsakingo asmens pareigų	(parašas)	(vardas, pavardė)

pavadinimas)